Document ID: 32010D0277

KOMMISSIONENS AFGØRELSE
af 12. maj 2010
om ændring af beslutning 2009/821/EF for så vidt angår listerne over grænsekontrolsteder og veterinærenheder i Traces
(meddelt under nummer K(2010) 3040)
(EØS-relevant tekst)
(2010/277/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, sidste punktum,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 6, stk. 2, og
ud fra følgende betragtninger:
(1)
I Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (4) fastlægges en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.
(2)
Kommissionens kontroltjeneste, Levnedsmiddel- og Veterinærkontoret (FVO), har gennemført en inspektion af grænsekontrolstedet i Antwerpen havn, Belgien. Resultaterne af inspektionen var tilfredsstillende. Der bør derfor tilføjes et yderligere inspektionscenter for dette grænsekontrolsted til listen i bilag I til beslutning 2009/821/EF. Desuden bør kategorierne for de eksisterende inspektionscentre på dette grænsekontrolsted ændres.
(3)
Kommissionens kontroltjeneste, Levnedsmiddel- og Veterinærkontoret (FVO), har gennemført en inspektion af grænsekontrolstedet i Gdańsk havn, Polen. Resultaterne af inspektionen var tilfredsstillende. Der bør derfor tilføjes et yderligere inspektionscenter for dette grænsekontrolsted til listen i bilag I til beslutning 2009/821/EF.
(4)
På grundlag af meddelelser fra Danmark og Polen bør visse inspektionscentre på grænsekontrolstederne i disse medlemsstater udgå af listen over grænsekontrolsteder i bilag I til beslutning 2009/821/EF.
(5)
På grundlag af en meddelelse fra Frankrig bør grænsekontrolstedet i Brest lufthavn udgå af listen over grænsekontrolsteder i bilag I til beslutning 2009/821/EF. Desuden bør visse kategorier for grænsekontrolstederne i lufthavnene i Lyon-Saint Exupéry, Marseille og Nice ændres på listen over grænsekontrolsteder i bilag I til beslutning 2009/821/EF.
(6)
På grundlag af en meddelelse fra Italien bør visse kategorier for grænsekontrolstederne i lufthavnene i Milano-Linate, Milano-Malpensa, Palermo, Reggio Calabria og Rimini suspenderes på listen over grænsekontrolsteder i bilag I til beslutning 2009/821/EF. Desuden bør visse kategorier for grænsekontrolstedet i Napoli havn ændres på listen over grænsekontrolsteder i bilag I til beslutning 2009/821/EF.
(7)
På grundlag af en meddelelse fra Letland bør grænsekontrolstedet i Riga havn (Baltmarine Terminal) udgå af listen over grænsekontrolsteder i bilag I til beslutning 2009/821/EF. Desuden bør de kategorier, der er anført for de to inspektionscentre på det godkendte grænsekontrolsted i Riga havn, rettes på listen over grænsekontrolsteder i bilag I til beslutning 2009/821/EF.
(8)
På grundlag af en meddelelse fra Spanien bør listen over grænsekontrolsteder i Spanien ændres for at tage hensyn til suspensionen af to spanske grænsekontrolsteder, ophævelsen af suspensionen for visse kategorier af produkter af animalsk oprindelse, der kan kontrolleres, for et af de spanske grænsekontrolsteder og begrænsningen af godkendelseskategorier for et andet spansk grænsekontrolsted for produkter af animalsk oprindelse, der allerede er godkendt i overensstemmelse med beslutning 2009/821/EF.
(9)
På grundlag af en meddelelse fra Nederlandene bør navnet på et inspektionscenter i Rotterdam havn ændres i listen over grænsekontrolsteder i bilag I til beslutning 2009/821/EF.
(10)
Listen over centrale enheder, regionale enheder og lokale enheder i Traces er opført i bilag II til beslutning 2009/821/EF.
(11)
På grundlag af meddelelser fra Danmark, Tyskland, Irland, Italien, Letland og Finland bør visse ændringer af de centrale, regionale og lokale enheder i Traces fremgå af bilag II til beslutning 2009/821/EF for de pågældende medlemsstater.
(12)
Beslutning 2009/821/EF bør derfor ændres i overensstemmelse hermed.
(13)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
1. Bilag I til beslutning 2009/821/EF ændres som angivet i bilag I til denne afgørelse.
2. Bilag II til beslutning 2009/821/EF ændres som angivet i bilag II til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 12. maj 2010.

Labels: 11
17
10
8
3
6
12